༄༅། །མཆོད་རྟེན་གྱི་ཕན་ཡོན།
༈ བླ་མ་དཀོན་མཆོག་གསུམ་ལ་ཕྱག་འཚལ་ལོ། །
སངས་རྒྱས་ཀྱི་ཐུགས་ཆོས་སྐུའི་རྟེན། རིང་བསྲེལ་གྱི་སྙིང་པོ་ཅན་གྱི་མཆོད་
རྟེན་བཞེངས་པ་དང་། དེ་ལ་སྐུ་དཀར་གསོལ་བ་དང་། གདུགས་དང་། ཆར་
ཁེབས་དང་། བ་དན་སོགས་དང་། མེ་ཏོག་དང་། སྤོས་དང་། མར་མེ་དང་། དྲི་
བཟང་དང་། ཞལ་ཟས་དང་། རོལ་མོའི་སྒྲ་སྙན་པ་སོགས་ཀྱིས་མཆོད་པ་ལ་
བསོད་ནམས་ཀྱི་ཕུང་པོ་གྲངས་དང་། ཚད་བཟུང་དུ་མེད་པ་ཡོོད་པ་སངས་
རྒྱས་ཀྱིས་དངོས་སུ་གསུངས་པ་དང་། དེར་མ་ཟད་མཆོད་རྟེན་དེ་ལས་བྱུང་
བའི་རླུང་དང་། གྲིབ་མས་ལུས་ལ་ཕོག་པ་དང་། མིག་ལམ་དུ་མཐོང་བའི་
སེམས་ཅན་ཐམས་ཅད་ཀྱང་འཁོར་བ་ལས་ནམ་ཞིག་ན་ཐར་པར་འགྱུར་
བ་གསུངས་པ་དང་། གཞན་དད་པའི་སེམས་ཀྱིས་མཆོད་རྟེན་ལས་ས་རྡུལ་
དང་། བ་རྒྱ་དང་། བྱིའུ་ཚང་སོགས་གསལ་ན། ཚེ་འཕོས་མ་ཐག་ཏུ་ལྷ་ཡི་
གནས་སུ་སྐྱེ་བ་དང་། ཐུར་མའི་རྩེ་མོར་མེ་སྦར་ཏེ། མཆོད་རྟེན་གྱི་བང་རིམ་
ཙམ་སྣང་བར་བྱས་པས་ཚེ་རབས་གཞན་རྣམས་སུ་སངས་རྒྱས་མཐོང་བ་
དང་མི་འབྲལ་ཞིང། ཆོས་ཀྱི་སྤྱན་མྱུར་དུ་ཐོབ་པར་འགྱུར་བ་སོགས་མདོ་
ལས་གསུངས་ན། དངོས་སུ་བཞེངས་པ་དང། ཉམས་པ་གསོ་བ་དང། ཕྱག་

འཚལ་བ་དང་། མཆོད་པ་ཕུལ་བ་དང་། བསྐོར་བ་བྱས་པ་སོགས་ཀྱིས་སྡིག་
སྒྲིབ་བྱང་བ་དང་། དགེ་བའི་ཚོགས་ཆེན་པོ་རྫོགས་པར་འགྱུར་བ་ནི་ཐེ་ཚོམ་
བྱ་མི་དགོས་སོ། །དེས་ན་དད་ལྡན་ཕོ་མོ་རྒན་གཞོན་ཐམས་ཅད་ཀྱི་ཡིད་ལ་དེ་
ལྟར་འཇོག་པར་ཞུ། དགེ་བས་སངས་རྒྱས་ཐོབ་པར་ཤོག། །
ཅེས་པ་ནི་སྦྱིན་བདག་གིས་ཞུས་ངོར། མཁན་མིང་ཀུན་དགའ་དབང་ཕྱུག་གིས་ཐེ་
ཝན་ཆོས་ཚོགས་སུ་ཕྱི་ལོ་ ༡༩༩༥ ཟླ་ ༡༢ ཚེས་ ༡༠ ལ་བྲིས་པ་དགེ་ལེགས་སུ་གྱུར་ཅིག ། །།

ཉམས་ལེན་གྱི་ཚོམས།